White Hawks opruster med NHL-spilleren Cam Paddock.

Elite Nord Frederikshavn A/S har skrevet 1-årig kontrakt med den stærke center Cam Paddock. Han er 29 år og er med sine 185cm og omkring 90 kg en spiller som giver White Hawks en vis tyngde i angrebet. Cam Paddock har et imponerende CV med sig i bagagen. Udover at han blev draftet i 5 runde af Pittsburgh Penguins i 2002, så har han spillet i de bedste ligaer de sidste 10 år såsom NHL, AHL og DEL-ligaen. Han har bl.a. spillet over 300 kampe i AHL med 75 point til følge og har desuden spillet 16 NHL kampe for St. Louis Blues med 2 scoringer og 1 assist til følge i sæsonen 2008/09. Så sent som i sidste sæson var han på kontrakt hos NHL klubben Los Angeles Kings.